CKP กำไร Q2 ถล่มทลายกว่า 270%
CKP กำไร Q2 ถล่มทลาย เพิ่มขึ้น 270.33% มาที่ 131.02 ลบ. จาก 35.38 ลบ. เมื่อปีก่อน หลังการผลิตไฟฟ้าพลังน้ำเพิ่มขึ้น ขณะที่ช่วง 6 เดือนแรก มีกำไร 215.05 ลบ. เพิ่มขึ้น 36.37% จาก 157.70 ลบ. เมื่อปีก่อน
10 ส.ค. 2558

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ  131.02 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 270.33% จากช่วงเดียวกันของปีก่อนที่มีกำไรสุทธิ 35.38 ล้านบาท หรือมีกำสุทธิ 0.01 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 215.05 ล้านบาท หรือ 0.04 บาทต่อหุ้น เพิ่มขึ้น 36.37% จากช่วงเดียวกันของปีก่อนที่มีกำไรสุทธิ 157.70 ล้านบาท หรือ 0.03 บาทต่อหุ้น
โดยผลการดำเนินงานที่มีกำไรเพิ่มขึ้น เป็นผลมาจากการผลิตไฟฟ้าของโครงการไฟฟ้าพลังน้ำ น้ำงึม 2 เพิ่มขึ้น รวมถึงรายได้จากค่าบริหารโครงการตามงบการเงินรวมของบริษัทส่วนใหญ่เป็นการรับรู้รายได้ค่าบริหารโครงการภายใต้ สัญญารับจ้างเป็นวิศวกรที่ปรึกษาให้กับ บริษัท ไซยะบุรี พาวเวอร์ จำกัด โดยมีมูลค่าสัญญา ประมาณ 323.05 ล้านบาท ครอบคลุมระยะเวลาตั้งแต่ ปี 2558 จนถึง 2563 นอกจากนั้น บริษัทยังมีรายได้จากสัญญา Secondment Service Agreement กับ บริษัท ไซยะบุรี พาวเวอร์ จำกัดคิดเป็นจำนวน 848,000 บาทต่อเดือน
 